Sundhedsaftale om opfølgningsprogram for børn med cerebral parese 
Sagsfremstilling 
55.       Sundhedsaftale om opfølgningsprogram for børn med cerebral parese - Åbent 
  
  
SAGENS INDHOLD 
Region Midtjylland har i samarbejde med repræsentanter fra de seks kommuneklynger i den midtjyske region 
udarbejdet et udkast til sundhedsaftale om opfølgningsprogram for børn med spastisk lammelse (cerebral parese), 
som er født i 2008 eller senere.  
  
Aftalen beskriver arbejdsdelingen mellem kommuner, hospital og almen praksis, og er en tillægsaftale til den 
generelle sundhedsaftale 2011-2014 i [adresse]. 
  
Regionen har ansvaret for den lægefaglige indsats, mens kommunerne er ansvarlige for den fysio- og 
ergoterapeutiske opfølgning og indsats. 
  
Indsatsen i sundhedsaftalen retter sig udelukkende mod børnenes bevægeapparat og de dertil hørende funktioner 
  
Det overordnede formål med sundhedsaftalen er at optimere børnenes funktionsevne og livskvalitet, herunder at 
forebygge følger af cerebral parese som eksempelvis hofteskred, svær rygskævhed og alvorlige fejlstillinger. I 
forlængelse heraf er det et vigtigt formål med sundhedsaftalen, at børn med cerebral parese og deres forældre 
oplever mere koordinerede og målrettede faglige fysio- og ergoterapeutiske indsatser. 
  
Med denne sundhedsaftale gøres CPOP (Cerebral parese opfølgningsprogram) til et permanent tilbud i regionen for 
børn født i 2008 og frem. CPOP er et internationalt udviklet opfølgningsprogram. Børnelægerne visiterer til 
opfølgningsprogrammet. Opfølgningsprogrammet er baseret på standardiserede lægelige, fysio- og 
ergoterapeutiske samt radiologiske undersøgelsesredskaber, som tilbydes børnene med faste intervaller. Herved 
sikres, at børnene følges tæt og enten helt kan undgå operationer eller får tidligere, men mindre indgribende 
operationer, end det er tilfældet i dag. CPOP har fungeret i [adresse] som et projekt fra 1. januar 2012 til 
31. december 2013. Børn og Skoles fysioterapeuter har deltaget i projektet og har deltaget i kurser i 2012 og 2013 
med henblik på oplæring. 
  
Den nugældende service over for børn med cerebral parese i [adresse] er således allerede i 
overensstemmelse med den nye sundhedsaftale. 
  
 
Byråd 
25. marts 2014 
Sagsnr. 710-2014-
16514 
Dok.nr. 710-2014-
67661 
Sagsbehandler 
DPCHMN 
  
Tidl. politisk behandling 
  
Forventet sagsgang 
BS-U, ØK, BY 
Lovgrundlag 
Lov om Social Service § 83, stk. 2 jf. § 44 
BEK nr. 380 af 28.04.12 
Sundhedsloven 
Favrskov Kommune er medio januar 2014 sammen med otte andre kommuner i [adresse] blevet gjort 
opmærksom på kommunernes manglende tilbagemelding vedrørende sundhedsaftalen om børn med cerebral 
parese. Region Midt anmoder i henvendelsen om hurtigst muligt at få en tilbagemelding på Byrådets behandling af 
sagen. Dette er baggrunden for sagens sene behandling. 
  
VURDERING 
Kommunen skal sikre, at den fysio- og ergoterapeutiske indsats koordiners på tværs af sektorerne internt i 
kommunerne. Koordineringen er central for indsatsen, eftersom børnene ofte modtager flere forskellige tilbud. 
Hensigten med sundhedsaftalen er, at kommunen etablerer en koordinatorfunktion og dermed sikrer én let og 
overskuelig indgang for et barn men cerebral parese, forældre og samarbejdspartnere. Der skal således udpegen 
en kommunal koordinator i Børn og Skoleforvaltningen. 
  
Kommunen skal sikre, at så få fysio- og ergoterapeuter som muligt er involveret i træningen af børn med cerebral 
parese for at garantere fagligheden. Endvidere skal der være få behandlere om hvert barn. 
  
Derudover skal kommunen indberette data til den nationale kvalitetsdatabase. 
  
Kommunen skal i henhold til sundhedsaftalen følge børn med CP, til de er 18 år gamle, mens hospitalernes 
børneafdelinger som udgangspunkt følger børn med CP, til de er 15 år gamle. 
  
Antallet af børn med CP på 18 årgange er i sundhedsaftalen estimeret til at være 21 i [adresse]. I perioden
2008 – 2012 er der i [adresse] født 6 børn, som er omfattet af denne aftale. 
  
INDDRAGELSE/KOMMUNIKATION 
Udkastet til sundhedsaftale om opfølgningsprogram for børn med cerebral parese er forberedt i regi af 
Sundhedskoordinationsudvalget i [adresse], der består af politiske repræsentanter for regionen, 
kommunerne i regionen og praksissektoren. Udvalget arbejder blandt andet med sundhedsaftalerne samt drøfter 
emner, der er relevante for sammenhængen i patientforløb mellem hospitaler, praksissektor og kommuner. 
  
Sundhedsaftalen er godkendt af Sundhedskoordinationsudvalget på møde 30. maj 2013 og herefter sendt til politisk 
godkendelse i de midtjyske kommuner og Regionsrådet. Regionsrådet godkendte aftalen på møde 21. august 
2013. 
  
Sundhedsaftalen er gældende fra 1. januar 2014. 
  
ØKONOMISKE KONSEKVENSER 
Indsatserne i aftalen gennemføres inden for de eksisterende budgetter for de berørte områder. 
  
INDSTILLING 
Børne- og skoledirektøren indstiller til Byrådet: 
  
1.    At sundhedsaftale om opfølgningsprogram for børn med cerebral parese godkendes. 
  
BESLUTNING 
  
Børne- og Skoleudvalget, 6. marts 2014: 
Fraværende: Ingen 
  
Indstilles godkendt. 
  
Økonomiudvalget, 18. marts 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 25. marts 2014: 
Fraværende: Yan Brandt 
  
Godkendt. 
Aftale 
710-2014-47580 
Bilag 1 - cases 
710-2014-47581 
Bilag 2 - Indikatorbeskrivelser 
710-2014-47582 
Bilag 3 - lovgivning 
710-2014-47583 
Bilag 4 - CP 
710-2014-47584 
Bilag 5 flow chart 
710-2014-47585 
